ชื่อไทย: ใบขนุน, ลิ้นควาย
ชื่อสามัญ: Largescale flounder
ชื่อวิทยาศาสตร์: Engyprosopon grandisquama 
วงศ์ (Family): Bothidae
ถิ่นกำเนิด: แพร่กระจายอยู่ในมหาสมุทรอินโด-แปรซิฟิก 
รายละเอียด: เป็นปลาหน้าดินในวงศ์ Bothidae ลำตัวกลมรีแบนข้าง ด้านใดด้านหนึ่งราบไปกับพื้นน้ำเพื่อปรับตัวให้ซ่อนบนทราย หัวมีลักษณะแหลม ตาทั้งสองเมื่อยังเป็นตัวอ่อนเป็นสองข้างเหมือนปลาชนิดอื่นแต่เมื่อโตเต็มวัยจะไม่สมมาตร ตาข้างหนึ่งย้ายไปรวมกับอีกด้านหนึ่งของกะโหลก ตาทั้งสองข้างสามารถยื่นเหนือลำตัวเพื่อใช้ในการมอง ลำตัวสีเหลืองและมีจุดแต้มสีดำเล็กๆกระจายทั่วลำตัว บริเวณครีบหางมีจุดกลมสีดำสองจุด กินอาหารได้แก่ สัตว์หน้าดินขนาดเล็ก ลูกกุ้ง, ลูกปู, ลูกปลา, หมึกและหอยไม่มีฝา
ประเภท (Catalogy): ปลาทะเล